text: Færre sygedage - mere kage
  23 oktober 2012 kl. 11.56
  Der var kage i dag til de ansatte i Sundhed & Omsorg i Esbjerg. Det er nemlig lykkedes at begrænse antallet af sygedage med 10.000.
  Sygefraværet er begrænset, efter at der har været sat en kampagne igang.
  På ni måneder er det lykkedes at reducere antallet af sygedage blandt de ansatte i Sundhed & Omsorg i Esbjerg kommune dramatisk.
  Sygefraværet er faldet med gennemsnitligt mere end tre sygefraværsdage pr. helårsansat - eller i alt 10.000 dage. 
  - Vi har analyseret årsagerne til fraværet og dermed behovene for forandring de enkelte steder, og så har vi kunnet sætte virkningsfulde indsatser i værk, siger direktør for Sundhed & Omsorg, Arne Nikolajsen.
  